**NOTĂ INFORMATIVĂ**

**la proiectul Hotărârii Guvernului**

cu privire la modificarea şi completarea Hotărîrii Guvernului

cu privire la Agenţia pentru Eficienţă Energetică

nr.1173 din 21 decembrie 2010

Proiectul de modificare și completare a Hotărîrii Guvernului nr.1173 din 21 decembrie 2010 „Cu privire la Agenţia pentru Eficienţă Energetică” (Monitorul Oficial al Republicii Moldova, 2010, nr.254-256, art.1291) este elaborat cu scopul creării Centrului unic de informare a investitorilor în domeniul surselor de energie regenerabilă și eficienței energetice. Crearea Centrului unic este prevăzută în matricea de politici a Programului de susținere al politicilor sectoriale în energetică, Obiectivul 2, ținta 2.3. Ponderea ţintei respective constituie suma de 650 mii euro, din totalul de 13 mil. euro preconizate a fi acordate de către UE Republicii Moldova în anul 2013.

Centrul unic va oferi suport informațional investitorilor în domeniul surselor de energie regenerabilă şi eficienței energetice, ce urmeză a fi creat în cadrul Agenției pentru Eiciență Energetică, organ administrativ în domeniul eficienţei energetice şi surselor de energie regenerabilă.

Proiectul de modificare și completare a Regulamentului privind organizarea şi funcţionarea Agenţiei presupune includerea de noi funcții și drepturi, care vor permite Centrului unic să își desfășoare activitatea în cadrul Agenției sus menţionate.

**Aspectul economico-financiar.** Crearea și asigurarea funcționalității Centrului unic va contribui la dezvoltarea durabilă a economiei naționale, prin impulsionarea atragerii de mijloace financiare pentru implementarea măsurilor de eficiență energetică și a proiectelor de valorificare a surselor de energie regenerabilă. Toate acestea într-un final vor contribui la atingerea țintelor fixate în Legea energiei regenerabile, Strategia Energetică a Republicii Moldova pînă în 2020 și în Programul Național pentru Eficiență Energetică pentru anii 2011-2020.

**Aspectul organizatoric.** Prevederile prezentului proiect presupun constituirea unui Centru unic de informare a investitorilor în domeniul surselor de energie regenerabilă și eficienței energetice în cadrul Agenției pentru Eficiență Energetică.

**Aspectul normativ.** Proiectul Hotărârii va facilita accesul la informații pentru promovarea investițiilor în domeniile eficienței energetice și valorificării surselor de energie regenerabilă în conformitate cu politicile, planurile și programele, aprobate de Guvern.

Reieşind din cele expuse, considerăm oportun susţinerea şi aprobarea Hotărîrii Guvernului cu privire la modificarea şi completarea Hotărîrii Guvernului cu privire la Agenţia pentru Eficienţă Energetică nr. 1173 din 21 decembrie 2010.

 **Viceministru Octavian CALMÎC**